સામાન્ય રીતે જૂન મહિનાના મધ્ય ભાગથી રાજ્યમાં ચોમાસાની મોસમનો પ્રારંભ થતો હોય છે. પરંતુ આ વખતે વરસાદની પેટર્ન બદલાઈ અને એક મહિના પછી એટલે કે જુલાઈના મધ્ય ભાગમાં સૌરાષ્ટ્ર તથા દક્ષિણ ગુજરાતમાં સંતોષકારક વરસાદ પડ્યો હતો. જોકે, આ વરસાદી માહોલમાં કચ્છ, સુરેન્દ્રનગર સહિત ઉત્તર ગુજરાત તેમજ મધ્ય ગુજરાતના ઘણાં વિસ્તારો વરસાદથી બાકાત રહ્યા હતા. કચ્છના લગભગ તમામ દસ તાલુકામાં 100 mmથી ઓછો વરસાદ થયો છે.